તમને જણાવી દઈએ કે અમારી સહયોગી ચેનલ ટાઈમ્સ નાઉને અમદાવાદની એક હોટેલનું એક્સક્લુઝિવ સીસીટીવી ફૂટેજ મળ્યું હતું જેમાં હાર્દિક પટેલ અને તેના સાથી હોટેલમાં ઘૂસતા જોવા મળે છે. રૂમમાં હાર્દિક અને રાહુલની મુલાકાત થઈ હોવાનું માનવામાં આવે છે. બંને વચ્ચે આ મીટીંગ સિક્રેટ રાખવામાં આવી હોવાનું મનાય છે. સીસીટીવીમાં હાર્દિક જે હોટેલમાં ઘૂસતો દેખાય છે એ જ હોટેલમાં રાહુલ ગાંધી રોકાયા હતા.